ET Euroopa Liidu Teataja C 468/10

Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) artikli 50 lõike 2 punkti a kohase muutmistaotluse avaldamine

(2014/C 468/03)

Käesoleva dokumendi avaldamine annab õiguse esitada vastuväiteid vastavalt nõukogu määruse (EL) nr 1151/2012 (1) artiklile 51.

MUUTMISTAOTLUS

NÕUKOGU MÄÄRUS (EÜ) nr 510/2006

põllumajandustoodete ja toidu geograafiliste tähiste ja päritolunimetuste kaitse kohta (2)

MUUTMISTAOTLUS VASTAVALT ARTIKLILE 9

„MAÇÃ DE ALCOBAÇA”

EÜ nr: PT-PGI-0117-0261-7.12.2011

KGT ( X ) KPN ( )

1. Spetsifikaadi osad, mida muutmine hõlmab

—

☐

—

☒

—

☒

—

☐

—

☐

—

☐

—

☒

—

☐

—

☐

2. Muudatus(t)e liik

—

☐

—

☒

—

☐

—

☐

3. Muudatus(ed)

3.1. Toote kirjeldus

Kaitstud geograafilise tähisega hõlmatud õunasordirühmade loetelusse on tehtud muudatusi. Kõnealusesse loetelusse kuulub nüüd ka sordirühm Pink, mis kirjeldatud mulla- ja ilmastikutingimustes annab õunasordi „Maçã de Alcobaça” jaoks kindlaksmääratud omadustega vilju.

Nagu spetsifikaadiga hõlmatud muude õunasordirühmade puhul, on ka määratletud geograafilises piirkonnas kasvanud sordirühma Pink õunad muudest õuntest erineva erilise lõhna ja magushapuka maitsega.

Kõnealuse tasakaalu tõttu on sordi „Maçã de Alcobaça” õunad (sh rühma Pink õunad) värskemad ja mahlakamad; see on tingitud erilisest temperatuurist ja niiskusest, mis on kujunenud mere läheduse ning põhja-lõuna suunal rannikuga paralleelselt kulgeva Aire, Candeeirose ja Montejunto mäeahelikest loodusliku takistuse tõttu.

Sordirühma Pink iseloomustavad veel teisedki kvaliteedi- ja organoleptilised omadused, mis tulenevad samuti geograafilise piirkonna konkreetsetest keskkonnatingimustest. Nimetatud omaduste hulka kuuluvad viljaliha väga tihke ja prink tekstuur, eriti iseloomulik sügavroosa värvus, tugev lõhn, arenenud ja avatud läätsekujuliste pooridega pealispind ning tugevalt korgistunud varreõõnsus.

Rühma Pink sordid on geograafilise piirkonnaga hästi kohanenud ning annavad head saaki.

Tarbijate uusi nõudmisi arvesse võttes on nüüd lubatud toodet eri viisil müüa – lisaks tervele värskele viljale kas tervena (koorimata või kooritult) või tükkidena (koorimata või kooritud). Koorimine ja tükeldamine toimub mehaaniliselt.

3.2. Geograafiline piirkond

Geograafilist piirkonda on laiendatud, et lisada omavalitsusüksused Peniche, Lourinhã, Torres Vedras, Bombarral, Cadaval, Rio Maior, Marinha Grande, Batalha ja Leiria, sest

— ajalooliselt teadaoleva Coutos de Alcobaça piirkonna mulllastiku- ja kliimatingimused on sarnased praegu kavandatud määratletud piirkonna tingimustega;

— viljapuuaiad on samasuguste tunnustega nagu olemasolevadki;

— toodetud õunad on selliste kvaliteediomadustega, mis vastavad kaitstud geograafilise tähisega toote „Maçã de Alcobaça” spetsifikaadis kehtestatud erinõuetele.

Toodet „Maçã de Alcobaça” eristavad peamised keemilised ja organoleptilised omadused tulenevad õuna kasvukoha geograafilise piirkonna erilistest keskkonnatingimustest, millele on mõju avaldanud mere lähedus ja põhja-lõuna suunal rannikuga paralleelselt kulgevatest Aire, Candeeirose ja Montejunto mäeahelikest moodustunud looduslik takistus.

Aire, Candeeirose ja Montejunto mäeahelikud moodustavad rannikuga paralleelselt kulgeva selgelt nähtava mägede rea, mis eraldab toote „Maçã de Alcobaça” tootmispiirkonda kõigist naaberpiirkondadest.

Hüdroloogia erineb sellepärast, et kõik geograafilise piirkonna jõed ja ojad voolavad mere suunas. Põhjas voolavad need Mondego valgla ja idas Taguse valgla suunas.

Ka seoses geoloogiaga saab tõdeda, et toote „Maçã de Alcobaça” tootmiseks määratletud geograafiline piirkond järgib põhja-lõuna suunal kulgevat pikkuskraadi murrangujoont (mis järgib peamist samakõrgusjoont), kus esinevad valdavalt juura ajastu ladestud.

Mitte üheski teises Portugali piirkonnas ei ole paikkonna omadused ja Atlandi ookeani mõju nii tihedalt omavahel seotud kui on toote „Maçã de Alcobaça” tootmiseks määratletud geograafilise piirkonnas.

Mere lähedus, mägedest moodustunud takistus, pilved, udu, hommikuhägu, kastesed ööd, päikesepaiste, niiske õhk ja mullastik on kujundanud sellise kombinatsiooni, mis on ainulaadne kogu riigis ja ka naaberpiirkondades. Mitte ainult üks või mõned neist nimetatud aspektidest, vaid kõigi nende kooslus on aidanud kujundada toote „Maçã de Alcobaça” üldtuntud eristatavaid omadusi.

3.3. Märgistus

Hoolimata toote kaubanduslikust esitusviisist peavad toote märgistusel alati olema sõnad „Maçã de Alcobaça – IGP” või „Indicação Geográfica Protegida” ja toote „Maçã de Alcobaça” logo.

KOONDDOKUMENT

NÕUKOGU MÄÄRUS (EÜ) nr 510/2006

põllumajandustoodete ja toidu geograafiliste tähiste ja päritolunimetuste kaitse kohta (3)

„MAÇÃ DE ALCOBAÇA”

EÜ nr: PT-PGI-0117-0261-7.12.2011

KGT ( X ) KPN ( )

1. Nimetus

„Maçã de Alcobaça”

2. Liikmesriik või kolmas riik

Portugal

3. Põllumajandustoote või toidu kirjeldus

3.1. Toote liik

Klass 1.6. Puuviljad, köögiviljad ja teraviljad töötlemata ja töödeldud kujul

3.2. Punktis 1 esitatud nimetusele vastava toote kirjeldus

Sordirühma Casa Nova, Golden Delicious, Red Delicious, Gala, Fuji, Granny Smith, Jonagold, Reineta ja Pink vili, mis määratletud geograafilises piirkonnas toodetuna on väga tihke ja prink ning suure suhkru- ja happesisaldusega, mis annab õunale magushapuka maitse ja tugeva lõhna.

„Maçã de Alcobaça” sortide toitainesisaldust ja funktsionaalseid omadusi käsitlevast uurimusest (tabel 1 – Almeida ja Pintado, 2008) ilmneb uuritud keskmiste näitajate puhul happe suur üldine sisaldus. See tõsiasi on oluline Alcobaça õunte puhul seoses suhkru-happe tasakaaluga, mis annab viljadele teistest sortidest erineva omapärase lõhna ja magushapuka maitse.

Tabel 1

Analüüsitud õuna kultivaride lahustuvate kuivainete sisaldus ja tiitritav happesus

Õunasortide keskmiste näitajate skaala Lahustuvad kuivained (g / 100 g) Tiitritav happesus (g malaati / 100 g) 10,2–15,3 0,2–0,76

Allikas: Domingos Almeida & Manuela Pintado, 2008. Caracterização nutritiva e funcional de variedades de Maçã de Alcobaça. („Sortide „Maçã de Alcobaça” toitainesisaldus ja funktsionaalsed omadused”). Projecto Agro 937 (Põllumajandusprojekt 937)

Sordirühma Pink iseloomustavad veel teisedki kvaliteedi- ja organoleptilised omadused, mis tulenevad samuti geograafilise piirkonna konkreetsetest keskkonnatingimustest. Nimetatud omaduste hulka kuuluvad viljaliha väga tihke ja prink tekstuur, eriti iseloomulik sügavroosa värvus, tugev lõhn, arenenud ja avatud läätsekujuliste pooridega pealispind ning tugevalt korgistunud varreõõnsus.

Alcobaça õunu võib turustada

a) tervena (kooritud või koorimata) ning

b) tükkidena (koorimata või kooritud).

3.3. Tooraine (üksnes töödeldud toodete puhul)

Ei kohaldata

3.4. Sööt (üksnes loomse päritoluga toodete puhul)

Ei kohaldata

3.5. Tootmise erietapid, mis peavad toimuma määratletud geograafilises piirkonnas

Toote „Maçã de Alcobaça” tootmise kõik etapid (alates istutamisest viljapuuaedades kuni viljade koristamiseni) toimuvad määratletud geograafilises piirkonnas.

3.6. Erieeskirjad viilutamise, riivimise, pakendamise jm kohta

Õunu korjatakse sellises küpsusjärgus, mille puhul on võimalik nende järelvalmimine. Vilju ladustatakse nõuetekohastele tingimustele vastavas jahedas keskkonnas; õunu pakendatakse eri aegadel vastavalt korjamis- ja õunahoidlasse toomise ajale; tootmise kõiki etappe kontrollitakse ja registreeritakse, tagades seega toote jälgitavuse kuni lähtekohani.

Kaubanduslike esitusviiside muude vormide puhul tuleb järgida kõiki töötlemata õunu käsitlevaid kohustuslikke nõudeid, v.a suurus ja klass.

Pesemise, tükeldamise ja pakendamise käigus ei tohi töötlemata „Maçã de Alcobaça” omadused muutuda. Vastu ei võeta kooritud ega tükeldatud õunu, mis ei vasta kehtestatud nõuetele. Terveid, tükeldamata õunu pestakse nii, et töötlemata toote omadused ei muutu.

Oksüdeerumise vähendamiseks peavad koorimine, tükeldamine ja pakendamine toimuma jahedas keskkonnas. Õunad tuleb pakendada erikilega kaetud servadega kasti, mis takistab gaasivahetust välisõhuga. Kastis on väliskeskkonnast erinev, vähese hapnikuga keskkond. Seejärel valmistatakse toode ette müügiks ning ladustatakse ja transporditakse jahutatud keskkonnas.

3.7. Erieeskirjad märgistamise kohta

Seadusega on ette nähtud, et lisaks kohustuslikule sõnastusele peavad märgistusel olema

a) sõnad „Maçã de Alcobaça – IGP” või „Indicação Geográfica Protegida”;

b) toote „Maçã de Alcobaça” logo, mis on esitatud allpool.

4. Geograafilise piirkonna täpne määratlus

Halduslikult hõlmab määratletud geograafiline piirkond järgmisi omavalitsusüksusi: Alcobaça, Batalha, Bombarral, Cadaval, Caldas da Rainha, Leiria, Lourinhã, Marinha Grande, Nazaré, Óbidos, Peniche, Porto de Mós, Rio Maior ja Torres Vedras.

5. Seos geograafilise piirkonnaga

5.1. Geograafilise piirkonna eripära

Toote „Maçã de Alcobaça” tootmispiirkond asub umbkaudu Serra dos Candeeirose ja mere vahelisel alal, kus valitseb väga eripärane mikrokliima. Kõnealused klimaatilised tingimused koos sobiva mullastikuga on ideaalsed eeldused selleks, et kasvatada väga heade organoleptiliste ja ainulaadsete omadustega vilju, mis erinevad muudes piirkondades kasvatatud õuntest.

Piirkonna eripalgelise füüsilise geograafia tõttu erineb sealne mikrokliima naaberpiirkondade omast ning sellega on ka selgitatav kõnealuste õunasortide teistsugune areng. Kuna piirkond asub Atlandi ookeani vahetus läheduses, püsib temperatuur seal päeval keskmiselt ligikaudu 15 °C juures. Alcobaça maakonna Serra dos Candeeirose mäestikus on sademeid aastas keskmiselt vahemikus 600–900 mm. Õhuniiskusele (aasta keskmine 80 %) mõjub mere lähedus ja valdavalt põhja- ning loodesuunast puhuvad tuuled. Vahemere mõjust nõrgendatud päikesepaistet mõjutab ka pilvkate ja nii on keskmine päikesepaisteliste tundide arv 2 400 – 2 500.

Piirkonna väga eripärane mikrokliima on selgituseks, miks kõnealused õunasordid just seal nii hästi arenevad ja on teistsuguste omadustega kui naaberpiirkondades kasvanud viljad.

5.2. Toote eripära

Määratletud geograafilises piirkonnas kasvanud kirjeldatud sortide õunte viljaliha on väga tihke ja pringi tekstuuriga, viljad on suure suhkru- ja happesisaldusega, millest on tingitud õunte eriline magushapukas maitse ja tugev lõhn.

Kui võrrelda riikliku tervishoiuinstituudi Instituto Ricardo Jorge avaldatud tabelis (tabel 2 – INSA, 2006) esitatud õunte etalonväärtusi selliste keskmiste näitajatega, mis tehti kindlaks sortide „Maçã de Alcobaça” toitainesisaldust ja funktsionaalseid omadusi käsitlevas uurimuses (tabel 1 – Almeida and Pintado, 2008), ilmneb happe üldsisalduse märgatav erinevus (peaaegu kahekordne).

Tabel 2

Õunte toitaineline koostis

Õun Energia (kcal / 100 g) Vesi (g / 100 g) Kiud (g / 100 g) Süsi- vesikud (g / 100 g) Orgaanilised happed (g / 100 g) Valk (g / 100 g) Rasv (g / 100 g) Tuhk (g / 100 g) 57 82,9 2,1 13,6 0,20 0,2 0,5 0,32

Allikas: INSA (2006)

Uurimusest „Caracterização nutritiva e funcional de variedades de Maçã de Alcobaça” („Õuna „Maçã de Alcobaça” sortide toitainesisaldus ja funktsionaalsed omadused”) nähtub muu hulgas sordi „Maçã de Alcobaça” toitainesisaldus (tabel 3). Tabelis 3 esitatud andmetest nähtub, et sordi „Maçã de Alcobaça” süsivesikute ja valkude sisaldus on suurem kui riikliku tervishoiuinstituudi Instituto Nacional de Saúde Dr. Ricardo Jorge avaldatud tabelis „Tabela da Composição de Alimentos” (toitainesisaldust käsitlev tabel) esitatud enamiku muude õunte vastavad näitajad (tabel 2 – INSA, 2006).

Tabel 3

Alcobaça õuna teatavate sortide toitainesisaldus ja funktsionaalsed omadused. Näitajad hõlmavad värske toote söödava osa (kest ja viljaliha) kaalu

Keskmine Energia (kcal / 100 g) Vesi (g / 100 g) Kiud (g / 100 g) Süsi- vesikud (g / 100 g) Valk (g / 100 g) Rasv (g / 100 g) Tuhk (g / 100 g) 52,7 84,5 2,1 14,9 0,37 0,10 0,22

Allikas: Domingos Almeida & Manuela Pintado, 2008. Caracterização nutritiva e funcional de variedades de Maçã de Alcobaça. („Õuna „Maçã de Alcobaça” sortide toitainesisaldus ja funktsionaalsed omadused”). Projecto Agro 937 (Põllumajandusprojekt 937)

5.3. Põhjuslik seos geograafilise piirkonna ja (kaitstud päritolunimetusega) toote kvaliteedi või omaduste vahel või (kaitstud geograafilise tähisega) toote erilise kvaliteedi, maine või muude omaduste vahel

Vaatamata geneetilistele (Iglesias et al., 2008; 2012) ja ökofüsioloogilistele (Gonzalez-Talice et al., 2013) aspektidele, mis mõjutavad toote „Maçã de Alcobaça” kvaliteeti ja organoleptilisi omadusi (eelkõige värvust ja lõhna), ei saa tähelepanuta jätta keskkonnatingimuste tähtsust, eriti temperatuuri ja niiskuse osas.

Erilisest temperatuurist ja niiskusest, mis on kujunenud mere läheduse ning põhja-lõuna suunal rannikuga paralleelselt kulgeva Aire, Candeeirose ja Montejunto mäeahelike tõttu, on tingitud sordi „Maçã de Alcobaça” toitainesisaldus, mis muudab kõnealuse sordi viljaliha pringimaks ja mahlakamaks ning seetõttu muudest sortidest erinevaks.

Õunad ei ole pälvinud kaitstud geograafilist nimetust mitte üksnes tänu nende eristatavatele kvaliteediomadustele, vaid ka sajandite jooksul turul omandatud mõjukale tuntusele.

Toote „Maçã de Alcobaça” tootmispiirkond vastab ajalooliselt tuntud Coutos de Alcobaça piirkonnale. Algselt piiritleti see ala 12. ja 13. sajandil poliitilistel põhjustel ja on olemas tõendid selle lõunasuunalise laienemise kohta.

Seejärel võtsid mungad üle põllumajanduseks sobivad alad, mis vastavad praegustele õunakasvatusaladele.

Puuviljakasvatus, sh eelkõige õunte kasvatamine, muutus sel ajal oluliseks tegevusalaks. Endistel aegadel, kui maiustusi oli veel vähe saada, söödi pärast rikkalikku söömaaega magustoiduks õunu. Autor M. Vieira Natividade kirjutas: „… mungad kandsid oma viljapuude eest hoolt erilise pühendumusega.”

Alcobaça piirkonnas kasvanud õunad kogusid tuntust tänu oma organoleptilistele omadustele: „Neil olid teistest sortidest erinevad omadused: järkjärguline üleminek magusalt hapule kogu pika sordinimekirja ulatuses; imehea lõhn, kaunis ere värvus, …” (Natividade, M. V.; 1912 – Frutas d’Alcobaça („Alcobaça piirkonna puuviljad”)).

M. Vieira Natividade kirjutas ka: „… Puuviljakasvatus oli nii laialt levinud, et veel tänapäevalgi on Alcobaça piirkonnas levinud arvamus, et kui jutt on viljast, siis on tegemist õunaga, ning kui viljapuuaiast, siis mõeldakse õunaaeda.”

Viide spetsifikaadi avaldamisele

(Määruse (EÜ) nr 510/2006 (4) artikli 5 lõige 7)

http://www.dgadr.mamaot.pt/images/docs/val/dop_igp_etg/Valor/CE_Maca_Alcobaca_Nov2013.pdf

(1) ELT L 343, 14.12.2012, lk 1.

(2) ELT L 93, 31.3.2006, lk 12. Asendatud määrusega (EL) nr 1151/2012.

(3) Asendatud määrusega (EL) nr 1151/2012.

(4) Vt joonealune märkus 3.